b"\n_START_ARTICLE_\nComissi\xc3\xb3 Warren\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s de la seva publicaci\xc3\xb3 en 1964, el conjunt de dossiers de la comissi\xc3\xb3 foren declarats secrets per un per\xc3\xadode de 75 anys (fins al 2039). Des d'aleshores, no obstant aix\xc3\xb2, la gran majoria dels dossiers han estat publicats i els \xc3\xbaltims documents ho haurien de ser el 2017._NEWLINE_Els resultats obtinguts per la comissi\xc3\xb3, aix\xc3\xad com els seus m\xc3\xa8todes, foren durament criticats en els anys seg\xc3\xbcents._NEWLINE_Tres altres investigacions condu\xc3\xafdes per les autoritats americanes han abocat igualment a la conclusi\xc3\xb3 que el president havia estat assassinat per dos trets provinents de darrere d'ell: un conjunt d'experts convocats pel procurador general Ramsey Clark en 1968, una comissi\xc3\xb3 d'investigaci\xc3\xb3 sobre les activitats de la CIA el 1975 (coneguda amb el nom de la Comissi\xc3\xb3 Rockefeller, pel nom del seu president i l'HSCA el 1979. Les conclusions de l'HSCA eren, no obstant aix\xc3\xb2, que l'assassinat del president havia estat versemblantment el resultat d'una conspiraci\xc3\xb3 i que un quart tret havia estat efectuat enfront de la limusina presidencial, per\xc3\xb2 que havia errat el seu objectiu. De tota manera, aquestes conclusions sobre un quart tret han estat igualment criticades, especialment perqu\xc3\xa8 elles descansen essencialment sobre unes proves sonores la interpretaci\xc3\xb3 de les quals \xc3\xa9s incerta._NEWLINE_Les conclusions de la Comissi\xc3\xb3 Warren s\xc3\xb3n de manera general fortament criticades, i si b\xc3\xa9 \xc3\xa9s cert que la majoria dels ciutadans nord-americans pensen que Oswald va abatre el president Kennedy, no \xc3\xa9s menys cert que la major part pensa, igualment, que Oswald formava part d'una conspiraci\xc3\xb3 i, per tant, no creuen la tesi oficial defensada per la Comissi\xc3\xb3."